钦定古今图书集成/明伦汇编/闺媛典/第112卷 > 皇清十八 > 郑昌佩妻陈救宋
## 钦定古今图书集成/明伦汇编/闺媛典/第112卷 > 皇清十八 > 郑昌佩妻陈救宋

按《福建通志》：陈救，宋福清陈昌典女，儒士郑昌佩妻。佩亡，氏变服饰付二叔，曰：“速营坟，兼庀予棺，吾将从亡人于地下矣。” 庚申五月，届葬期。氏昧爽起盥栉舆轿之望北台岭葬所。是日天雨，送者皆雨，立以泣。氏登台受奠，答拜礼毕，投缳缳低，氏复高结而上，以金簪插结所，旋缳而绝。遂与夫合葬，年二十有六。